Vyf ‘koperdiewe’ vasVyf mans is Saterdag in Inanda, KwaZulu-Natal in hegtenis geneem nadat daar koper in hul besit gevind is. Kapt. Thulani Zwane sê die polisie het ŉ wenk ontvang waarna hulle na ŉ huis in Esikebheni is waar die koper gevind is. “Die koper waarop beslag gelê is, is meer as R1 miljoen werd.” Zwane sê die koper behoort aan die eThekwini-munisipaliteit. “Daar word vermoed dat die koperkabels van elektrisiteitspale in die Inanda-area gesteel is.” Die mans sal Maandag in die Ntuzuma-landdroshof verskyn.